b"\n_START_ARTICLE_\nCal Guim (Guissona)\n_START_SECTION_\nDescripci\xc3\xb3\n_START_PARAGRAPH_\nEdifici de tres plantes amb una fa\xc3\xa7ana principal que d\xc3\xb3na al C/ Raval Convent i una fa\xc3\xa7ana lateral que mira al C/ Pere Castell\xc3\xb3. Realitzat amb pedra amb arrebossat pintat de color rosat, que juga amb unes franges horitzontals que recorren tota la fa\xc3\xa7ana imitant carreus regulars._NEWLINE_La fa\xc3\xa7ana principal presenta una porta d'acc\xc3\xa9s molt senzilla i una finestra rectangular reixada amb forja. Al segon pis dues portes balconeres amb una motllura regular i dos balcons de forja. La tercera planta \xc3\xa9s igual que la segona, varia nom\xc3\xa9s la motllura de les portes. La fa\xc3\xa7ana lateral \xc3\xa9s molt m\xc3\xa9s gran que la principal. A la seva planta baixa presenta dues finestres rectangulars amb una reixa de forja i dues portes de garatge modernes. Al segon pis quatre balcons de forja amb portes balconeres decorades amb motllura regular. I l'\xc3\xbaltima planta repeteix el model d'aquesta segona variant nom\xc3\xa9s la motllura de les portes. Una cornisa amb petites m\xc3\xa8nsules i un s\xc3\xb2col de pedra llisa recorren la totalitat de la fa\xc3\xa7ana."